עלילה (סרט)

עלילה (באנגלית: Alila) הוא סרט קולנוע ישראלי מסוגת דרמה וקומדיה, המבוסס על הספר "מחזיר אהבות קודמות" מאת יהושע קנז. הסרט עוקב במשך מספר ימים אחר חייהם של דיירי בניין בין תל אביב ליפו. הסרט בוים ונכתב על ידי עמוס גיתאי, והופק על ידיו יחד עם מיכאל תפוח ולורן טרושו. הסרט הוקרן לראשונה בפסטיבל הסרטים של ונציה שהתקיים באיטליה ב-5 בספטמבר 2003. בישראל הסרט הוקרן לראשונה בבתי הקולנוע ב-26 באוקטובר 2003. אורך הסרט הוא כ-122 דקות ושפתו היא עברית. בסצנת הפתיחה, במקום מזכים הכתובים בתחילת הסרט, כנהוג, מקריא עמוס גיתאי את שמות השחקנים ומאוחר יותר בסצנה את שמות צוות ההפקה. כל זאת על רקע סצנה בה עזרא הקבלן נוסע עם בנו אייל באזור התחנה המרכזית הישנה של תל אביב ומנסה לשכנע את בנו להישאר בשירות הקרבי בצה"ל אליו התגייס בניגוד לנטייתו, כשברקע מתנגן שירה של אביבה אבידן, "פרי גנך". שאר הסרט מורכב מארבעים סצינות בודדות עם תמונות בודדות המתארות את חייהם של מספר דמויות החיות בבניין בין תל אביב ליפו. בנוסף למקום המגורים, חיי הדמויות חופפים ומתנגשים. גבי ומאהבה חזי שוכרים חדר בבניין כדי לנהל רומן, בזמן שעזרא בונה תוספת בלתי חוקית בבניין. אירועים אלו מניעים את הדייר שוורץ, ניצול השואה, להתמוטטות נפשית. דמויות אחרות כוללות מעפילים, נער מתבגר שחושש לשרת בצבא וקצין משטרה מושחת. בכל סצנה המצלמה עוברת דרך קירות, מעל שולחנות עבודה וסביב חדרים כדי להמשיך להתמקד בדמות שהיא עוקבת אחריה ברגעי הדרמה או ברגעים של פעילות יומיומית ושגרתית. יעל אבקסיס - גבי חנה לסלאו - מלי אורי קלאוזנר - עזרא רונית אלקבץ - רונית השוטרת עמוס לביא - חזי לופו ברקוביץ' - אברהם לירון לבו - אילן יוסף כרמון - מר שוורץ, יו"ר הוועד עמית מסטצ'קין - אייל, הבן של עזרא ומלי לין שאו-זמיר - לינדה, הפיליפינית תומר רוסו - קצין משטרה עזרא בתו - כרמל דלית קהן - שרון קובי זהבי - בעל הקיוסק הסרט זכה לביקורות מעורבות. "Newsday" כינה את הסרט כסרט סקסי, צבעוני, אמיץ ומבדר באומץ. "וילג' ווייס" קרא לבמאי "הגל החדש של ישראל". סטיפן הולדן מאתר "הניו יורק טיימס" הצהיר שאין באמת דמות חביבה בסרט, בנוסף הוא הוסיף שהשקפתו הצהובה של הקולנוען על האנושות תואמת את העין שלו למכוערים. הסרט היה מועמד לשני פרסים מטעם האקדמיה הישראלית לקולנוע בשנת 2003: עיצוב התלבושות הטוב ביותר - לורה דינולסקו שחקנית המשנה הטובה ביותר - חנה לסלאו הסרט היה מועמד לפרס אחד מפסטיבל הסרטים הבינלאומי של ויאדוליד בשנת 2003: ספייק הזהב - הבמאי עמוס גיתאי הסרט היה מועמד לפרס אחד מפסטיבל הסרטים של ונציה בשנת 2003: פרס אריה הזהב - הבמאי עמוס גיתאי מחזיר אהבות קודמות מדיה וקבצים בנושא עלילה בוויקישיתוף "עלילה", במסד הנתונים הקולנועיים IMDb (באנגלית) "עלילה", באתר נטפליקס "עלילה", באתר AllMovie (באנגלית) "עלילה", באתר Rotten Tomatoes (באנגלית) "עלילה", באתר ספר הקולנוע הישראלי "עלילה", באתר Metacritic (באנגלית) "עלילה", באתר אידיבי "עלילה", במסד הנתונים הקולנועיים KinoPoisk (ברוסית) "עלילה", במיזם "אישים" לתיעוד היצירה הישראלית עמוס גיתאי, "עלילה" – מבנה שהוא מטאפורה, באתר ארכיון הסרטים הישראלי - סינמטק ירושלים ביקורות יורם קניוק, ‏עלילת דם, באתר גלובס, 16 בנובמבר 2003 אורי קליין, עלילה, באתר הארץ, 3 בנובמבר 2003 סרט חדש של עמוס גיתאי לפי "מחזיר אהבות קודמות" של קנז, באתר הארץ, 14 בנובמבר 2002 סרטו החדש של עמוס גיתאי הוא קומדיה על ניסיונה הנואש של החברה הישראלית להגדיר לעצמה מחדש את האישי בתוך הקולקטיווי., באתר הארץ, 3 בנובמבר 2003 גואל פינטו, הסרט הישראלי "עלילה" של עמוס גיתאי יתחרה בפסטיבל ונציה, באתר הארץ, 1 באוגוסט 2003 סצינת הפתיחה בסרט, סרטון באתר יוטיוב